
Az építészeti tervezés korai szakaszában épületinformációs modellbe (BMI) implementálható életciklus-értékelési (LCA) módszerek vizsgálata, családi házak és kisméretű középületek esetében

Az emberi tevékenységek által okozott környezetszennyezés (hulladékok, veszélyes hulladékok, üvegházhatású gázok) jelentős hatást gyakorolnak bolygónkra és annak klímájára. Ennek a környezet szennyező tevékenységnek, jelentős részét az építőipar teszi ki világszerte. Ebből kifolyólag az építő szektornak, mind a tervezési, mind a kivitelezési szakaszban, át kell alakulnia, olyan módon, amely csökkentheti az építőipar által generált környezet szennyező anyagok kibocsátásának és a termelt hulladéknak a mértékét.
A tervezési szakaszban az egyik legkiemelkedőbb eszköz ennek érdekében, az életciklus elemzés (LCA). Ugyanakkor, az életciklus elemzések metódusa, követelménye és célja még képlékeny hazánkban és nemzetközi szinten is. A kutatás így az életciklus elemzések részletes megismerésével kezdődik, mely kutatások alapján, az egyik legígéretesebbnek tűnő módszer, az LCA-k BIM-es munkafolyamatokba történő integrálása, így ez a témakör lett a dolgozat fő irányvonala is.
A kutatás célja egy átfogó betekintés nyújtása az LCA-ról, a BIM-be integrálható LCA folyamatokról, azok módszertanairól, és a jelenleg használt eszközökről, metódusokról. Ennek megfelelően, a dolgozat egy szisztematikus irodalomkutatást mutat be a témában, mely során a azt vizsgáltam, milyen hatása lehet, az LCA bevezetésének a tervezés korai szakaszában, hogyan segítheti elő a fenntartható tervezést, milyen megoldásokat és módszertanokat alkalmaznak a világ különböző pontjain.
A kutatás során számos nemzetközi adatbázisból (Scopus, Web of Science és ScienceDirect) gyűjtöttem össze a releváns tudományos publikációkat (összesen 1994 találat), amelyeket a PRISMA módszerrel szűrtem (a kutatás során elemzett források száma 112). A kiválasztott forrásokat négy fő csoportra osztottam: Átfogó cikkek, irodalmi kutatások a témában; LCA és BIM Integrációjának vizsgálata; LCA vizsgálata a tervezés korai szakaszában; Kisméretű középületeken és családi házakon elvégzett LCA. A publikációk megismerése során, azt vizsgáltam, hogy napjainkban milyen megoldások léteznek világszerte, milyen problémák akadályozzák az LCA-k elterjedését, és milyen jövőbeni lépések lehetnek szükségesek, az LCA-k népszerűsítéséhez, mind világszerte, mind hazánkban.



